**GAIA: ZUMAIAKO UDALA. TURISMO BULEGOAN, TURISMO TEKNIKARI-LAGUNTZAILE LANPOSTUAN ALDI BATERAKO KONTRATAZIOAK EGITEKO LAN-POLTSA SORTZEA. HAUTAKETA PROZESUA LANBIDEREN BITARTEZ EGINGO DA BAINA MERITUAK BALORATZEKO EGIAZTAGIRIAK ZUMAIAKO UDALEAN AURKEZTU BEHARKO DIRA(5. PUNTUAN ARAUTUA)**

**IZEN-EMATEAK LANBIDEN AURKEZTEKO ETA MERITUEN BALORAZIORAKO EGIAZTAGIRIAK ZUMAIAKO UDALEAN AURKEZTEKO EPEA: APIRILAREN 4 ARTE.**

LAN-ESKAINTZA LANBIDEN ARGITARATUKO DA. LAN-ESKAINTZAREN DOKUMENTUAN JASOTZEN DEN INFORMAZIOARI ONDORENGO INFORMAZIOA GEHITZEN ZAIO:

**LAN-ESKAINTZAREN ERANSKINA:**

**1.- DEIALDIAREN XEDEA:**

Zumaiako Turismo bulegoan, turismo eta merkataritza teknikari laguntzaile lanpostuan aurreikusten diren aldi baterako kontratazioak egiteko erabiliko den lan-poltsa sortzea.

**Momentuz ondoren zehazten diren beharrak beteko dira 2019an zehar.** Hala ere, 7. puntuan jasotzen den moduan, hautaketa prozesu honen ondorioz sortzen den lan-poltsa, aipatutako lanpostuan sortzen diren bestelako aldi baterako beharrak betetzeko erabili ahal izango da, beti ere Zumaiako Udalak ez badu bestelako prozesu baten bitartez lan-poltsa berri bat sortzen edo inguruko bestelako udalen baten lan-poltsa bat erabiltzea egokiagoa ikusten ez bada.

**Hasiera baten 2019rako aurreikusten diren kontratazioak:**

**1- Lanpostuaren titularretako baten eszedentziaren ondorioz, 2022ko otsailaren 28 arte sortu den beharra betetzea. Hasiera data: prozesua bukatu bezain laister.**

**2- Udarako errefortzuak:**

**2.1. Ekainaren 15etik irailaren 15era**

**2.2. Uztailaren 1etik abuztuaren 31era**

**2.3. Abuztuaren 1etik 31era**

**2- LANPOSTUAREN EZAUGARRIAK:**

* **IZENA: TURISMO TEKNIKARI LAGUNTZAILEA**
* **LANALDIA. %100**
* **ORDUTEGIA: Turismo bulegoko arreta ordutegiaren araberakoa izango da.**
* **ORDAINSARIA: Indarrean dagoen lanpostuaren balorazioaren arabera, hileko 2302,97€ gordinak (14 ordainsaritan).** Kasua bada, antzinatasuna eta plusak aparte.

**3- LANPOSTUAREN DESKRIBAPENA:**

**LANPOSTUAREN OINARRIZKO FUNTZIOA:**

*Turista, bisitari eta herritarrei Zumaia eta Euskadiko informazio turistikoa eman eta horretarako beharrezkoak diren tresnak garatu eta jarraipena egitea “kalitatezko Q turistikoa” kudeaketa ereduan oinarrituta.*

**ZEREGIN ESPEZIFIKOAK**

* Turismo eskaintzari buruzko informazioa bildu, inplikatutako eragile guztiekin harremanetan jarrita, dagokion eran antolatu eta etengabe eguneratzen joatea.
* Turismo bulegoan informazioa ematea eta informazio eskaera ez presentzialak (telefonoz edo posta elektronikoz) erantzutea.
* “Itourbask Euskadiko Turismo Bulegoen Sarearen” plataforman datuak erregistratzea (turista sarrera presentzialak eta ez presentzialak) eta estatistikak ateratzea.
* Bulegoko erabiltzaileentzat informazioa eskuragarri dagoela ziurtatzea, falta denean biltegitik ateratzea, eta kontsumoa erregistratzea.
* Informazio euskarriak sortu eta eguneratzea beharren arabera. Paperean: liburuxka eta orritxoak. Sarean: webgunea eta sare sozialak.
* Turismo Bulegoak eta Udalaren beste sail batzuek sortu eta banatutako produktuak saldu, kontrolatu eta likidatzea.
* Herriko ostalaritza-sektorearekin harremanetan egotea, okupazio-mailari buruzko informazioa eskatzea eta sektorerako interesgarria izan daitekeen informazioa bidaltzea.
* Bisita gidatuen erreserba sistemaren kontrola eramatea. Bisita aurrera atera edo bertan behera uztea erabakitzea, azken hauen kasuan abisua pasatzea. Bisiten ordainketak eta itzulketak kudeatzea eta likidazioa egitea.
* Hornitzaile eta zerbitzu turistikoen datu-basea eguneratuta edukitzea, kalitate ziurtagiriari dagokion dokumentazioan eskatutako maiztasunarekin.
* Kalitatezko Q turistikoaren kudeaketak eskatzen dituen erregistro guztiak zorroztasunez betetzea.
* Era berean, agintzen zaizkion zereginak egitea, lanpostua lortzeko eta betetzeko eskatzen den kalifikazioarekin bat datozenak.

**4- HAUTAGAIEK BETE BEHAR DITUZTEN EZINBESTEKO BALDINTZAK:**

Eskatzen den **ikasketa maila**: Gutxienez, Batxi­lergoa edo Bigarren Mailako Lanbide Heziketa eduki­tzea, edota indarrean dagoen legerian pareko­tzat hartutako tituluren bat eduki­tzea.

Eskatzen diren hizkuntza mailak:

* Euskara: **3. HE** edo baliokidea den tituluaren jabe izatea.
* Frantsesa: **DELF B1** edo baliokidea den tituluaren jabe izatea.
* Ingelesa: **First Certificate** edo baliokidea den tituluaren jabe izatea.

**5- BALORATUKO DIREN MERITUAK:**

Hautaketa prozesua arautuko duten irizpideei dagokionez, prozesuari azkartasuna emateko, kontratazioa lehiaketa bidez egitea proposatzen da eta ondoren azaltzen diren merituak baloratuko dira:

**IKASKETAK/IKASTAROAK:**

1. **Turismo diplomaturaren** titulua aurkezten dutenek 4 puntu lortuko dituzte.
2. **Informatika:**

* Microsoft ofimatika oinarrizko maila it-txartel ziurtagiri bakoitzeko 0,25 puntu.
* Microsoft ofimatika maila aurreratu it-txartel ziurtagiri bakoitzeko 0,50 puntu
* Microsoft ofimatika maila bakar it-txartel ziurtagiri bakoitzeko 0,25 puntu
* Internet eta posta it-txartel ziurtagiri bakoitzeko 0,25 puntu.

Oharra: aplikazio mota bakoitzeko (word, excel, access…) ziurtagiri maila bat baino gehiago aurkezten den kasuetan, puntuazio altuena bakarrik hartuko da kontuan.

Atal honetan gehienez ere 2 puntu lortu ahal izango dira.

1. **Hizkuntzak:**

- Ingelesean eta frantsesean eskatutakoa baino goragoko mailak horrela baloratuko dira:

C1 maila: puntu 1, maila eta hizkuntza bakoitzeko.

C2 maila: 1,5 puntu, maila eta hizkuntza bakoitzeko.

- Frantsesean eskatutakoa baino goragoko mailak horrela baloratuko dira:

B2 maila: 0,5 puntu, maila eta hizkuntza bakoitzeko.

C1 maila: puntu 1 maila eta hizkuntza bakoitzeko.

C2 maila: 1,5 puntu, maila eta hizkuntza bakoitzeko.

- Era berean, katalana, alemana eta italiera baloratuko dira honako maila hauek egiaztatuz gero:

B1 maila: 0,5 puntu, maila eta hizkuntza bakoitzeko.

B2 maila: puntu 1 maila eta hizkuntza bakoitzeko.

Atal honetan gehienez ere 3 puntu lortu ahal izango dira.

**4-** **Ikastaroak:**

Prestakuntza-ikastaro, jardunaldi eta bestelakoetan parte hartu izana balioetsiko da, baldin eta lanpostuaren zereginekin zuzeneko zerikusia badute eta herri-administrazioko eskolek, unibertsitateek edo beste herri-administrazio batzuek antolatuta edo homologatuta badaude. Iraupena ere hartuko da kontuan, eta honako baremo hau aplikatuko da:

- Hogei (20) eta berrogeita hamar (50) ordu bitartekoak: 0,10 puntu ikastaroko.

- Berrogeita hamaika (51) eta ehun (100) ordu bitartekoak: 0,25 puntu ikastaroko.

- Ehun eta bat (101) eta berrehun (200) ordu bitartekoak: 1 puntu ikastaroko.

- Berrehun (200) ordutik gorakoak: 1,5 puntu ikastaroko.

Atal honetan gehienez ere 3 puntu lortu ahal izango dira.

**LAN-ESPERIENTZIA:**

**Herri-administrazioan egindako zerbitzuak, beti ere deialdi honen xede den lanpostuarekin zerikusia duten lanpostuetan**: 0,30 puntu hilabeteko **(ez da zatiki txikiagorik aintzat hartuko)**.

**Erakunde pribatuetan egindako zerbitzuak beti ere deialdi honen xede den lanpostuarekin zerikusia duten lanpostuetan**, 0,10 puntu hilabeteko **(ez da zatiki txikiagorik aintzat hartuko).**

Lanaldi partzialetan emandako zerbitzuak modu proportzionalean baloratuko dira.

Atal honetan gehienez ere 10 puntu lortu ahal izango dira.

**Oharrak:**

1/ Lanbiden lan-eskaintza argitaratzen den egunaren aurreko eguna arte izango dira kontuan hartuko diren merituak.

2/ Hautagaiek, kontuan hartzea nahi dituzten merituen datuak Lanbiden eguneratu beharko dituzte, horiek hartuko baitira kontuan.

3/ Meritu horiek, ondoren azaltzen den moduan egiaztatu beharko dira:

**Lan-esperientzia ziurtatzeko** **ezinbestekoa izango da erakunde pribatuaren kasuan kontratu laboralaren fotokopia aurkeztea eta erakunde publikoan kasuan berriz, erakundeak egindako ziurtagiria aurkeztea. Bi kasuetan, esperientzia baloratu ahal izateko, bete den lanpostua eta kontratuaren edo izendapenaren iraupena modu egokian jaso beharko dira.**

**Hortaz gain, baita, Gizarte Segurantzak emandako bizitza laboral eguneratua aurkeztu beharko da.**

Zumaiako Udalean egindako lanak alegatu egin beharko dira, baina ez egiaztatu. Administrazio honek ofizioz zenbatuko ditu lan horiek. Gainerako administrazio publikoetan lanean egindako denbora administrazio haietako bakoi­tzak hori ziurta­tzeko duen ziurtagiri-ereduaren bidez egiaztatu beharko da.

Zenba­tzeko orduan, lana edo beharra lanaldi arrunteko jardunbidean egin bada, formula hauxe erabiliko da: laneko urte oso­tzat 360 egunekoa har­tzea eta laneko hil oso­tzat 30 egunekoa. Lan-ordutegi par­tzialeko edo lan-ordutegi murriztuko dedikazioen kasuetan, zenba­tze hori lanean edo beharrean benetan eskaini den dedikazio-denboraren propor­tzioan egingo da.

**Prestakuntzari dagokionez**, ikastaro zein tituluak baloratu ahal izateko, erakunde ofizialek edo haiek homologatutakoek emandakoak izan beharko dira. Ikastaroen kasuan, aurkeztutako ziurtagiriak, bakoitzaren iraupena jaso beharko du. Ordu kopurua jasotzen ez badu, ikastaroa ez da kontuan hartuko.

**4/ Merituak toki hauetako batean aurkeztu behar dira:**

— Zumaiako Udaleko erregistroan (Foruen enparantza z.g., 20750, Zumaia). Ordutegia: 7:45-14:30.

— Eskabideak, halaber, aurkez daitezke Herri Administrazioen Araubide Juridikoaren eta Administrazio Prozedura Erkideari buruzko, azaroaren 26ko, 30/1992 Legeak 38.4 artikuluan aipatutako administrazio publikoen erregistroetan, guztiz indarrean sartzen den arte Administrazio Prozedura Erkidearen 39/2015 Legeak, 16.4 artikulua.

— Zumaiako Udalaren www.zumaia.eus egoitza elektronikoaren erregistro elektronikoaren bidez.

— Aplikagarria den araudiak dioen beste edozein eratan.

**6-ELKARRIZKETA. Praktikoa.** Gehienez ere 5 puntu lortu ahal izango dira.

Merituen balorazioa egin ondoren, lanpostuaren ardurekin zerikusia duen elkarrizketa praktikoa egingo da. Elkarrizketa, ondoren zehazten den gaitegian oinarrituko da:

* 1. **Zumaiako turismo Bulegoa. Funtzioak, zerbitzuak eta Q turistikoa kalitate sistema.**
  2. **Zumaiako baliabide turistikoak.**
  3. **Gure eskualdea eta inguruak.**
  4. **Euskal Kostaldeko UNESCOren Geoparkea.**
  5. **Informazioa sarean.**

**Oharra:** Hautagaien kopurua altua izanez gero, epaimahaiak erabaki dezake elkarrizketa, merituen puntuazio altuena lortu duten hautagai multzo bati soilik egitea.

**7-LAN-POLTSAREN KUDEAKETA ETA INDARRALDIA:**

Prozesua amaitu ondoren, puntuazio totalaren hurrenkeraren arabera egingo dira eskaintzak, aurreikusten den kontratazioaren epea kontuan izanik, luzeenetik motzenera.

Bestetik, lan-poltsa hau erabili ahalko da turismo teknikari laguntzaile lanpostuan sortu daitezkeen aldi baterako beharrak betetzeko beti ere Zumaiako Udalak ez badu bestelako prozesu baten bitartez lan-poltsa berri bat sortzen edo inguruko bestelako udalen baten lan-poltsa bat erabiltzea egokiagoa ikusten ez bada.

**8-KALIFIKAZIO-EPAIMAHAIA:**

Merituak eta kasua bada, elkarrizketa, baloratuko dituen epaimahai kalifikatzailea:

-Zumaiako Udaleko turismo eta merkataritza teknikaria, epaimahaiburu gisa arituko dena.

-Zumaiako Udaleko turismo eta merkataritza teknikari-laguntzailea.

-Giza-baliabideen eta administrazio teknikaria, idazkari lanetan arituko dena.

**Zumaian, 2019ko martxoaren 26an**